
DIRECŢIA URBANISM

SERVICIUL PLANIFICARE URBANĂ

Nr.U22005-005560/07.07.2006
REFERAT
privind aprobarea Planului Urbanistic Zonal “Spaţii de depozitare şi producţie”, 

extravilan Timişoara-Calea Aradului, jud. Timiş
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara, Planului Urbanistic Zonal cu Caracter Director Timişoara Nord şi strategiei de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22005-005560/18.10.2005 şi completată cu nr. U22006-002176 din 27.04.2006 prin care se solicită avizarea din punct de vedere urbanistic a Planului Urbanistic Zonal “Spaţii de depozitare şi producţie”, extravilan Timişoara-Calea Aradului, jud. Timiş
Având în vedere cerinţele Certificatului de Urbanism nr. 2235 din 27.04.2006, eliberat pentru nr. Top A330/1/1/2/1-A330/1/1/3/1/1 şi Certificatul de Urbanism nr. 4876 din 14.09.2005, eliberat pentru nr. Top A328/1/1/2;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal –“Spaţii de depozitare şi producţie”, extravilan Timişoara-Calea Aradului, jud. Timiş. Planul Urbanistic Zonal este elaborat de S.C „ARHITECT TRAMBIŢAS” S.R.L., proiect nr. P-09/2005, la cererea beneficiarilori Jivi Nicolae Ilie, Jivi Luminiţa Simona şi Vasilescu Nicoleta Adriana.
Terenul studiat în cadrul PUZ este situat în extravilanul municipiului Timişoara, în nordul teritoriului administrativ al municipiului Timişoara, pe traseul drumului naţional DN 69 Timişoara – Arad, în vecinătatea intersecţiei cu drumul de centură. Destinaţia actuală a amplasamentului este de zonă agricolă. 
Suprafaţa totală studiată în cadrul documentaţiei este de 8,1847 ha., terenuri în proprietatea lui Jivi Nicolae Ilie, soţia Jivi Luminiţa Simona şi Vasilescu Nicoleta Adriana, cu interdicţie de instrăinare şi grevare în favoarea S.C. MAHLE FILTERSYSTEME GmbH Germania. Terenurile studiate sunt înscrise în C.F. nr. 143110, nr. top A 330/1/1/2/1-A330/1/1/3/1/1 cu suprafaţa de 5,7947ha (arabil extravilan) şi CF nedefinitivă nr.136180, nr. top A 328/1/1/2 cu suprafaţa de 2,39ha (arabil în extravilan).
Documentaţia este însoţită de noul Aviz al Consiliului Judeţean nr. 42/07.07.2006 eliberat cu condiţii, conform planşei de Reglementări Urbanistice nr. 09 A02 - interdicţie definitivă pentru zona studiată la sud de faza V şi intredicţie temporară de construire pentru faza V până la rezolvarea definitivă a intersecţiei cu Calea Aradului prin preluarea centurii feroviare şi rutiere.
Prin P.U.Z. – “Spaţii de depozitare şi producţie”, extravilan Timişoara-Calea Aradului, jud. Timiş se propune pe zona studiată funcţiunea de spaţii comerciale şi de depozitare, realizarea drumurilor de deservire, a parcajelor şi echiparea tehnică aferentă. Accesul la parcelă în etapa finală se va realiza din viitoarea bretea a intersecţiei DN69 cu drumul de centură. Soluţia provizorie se va realiza din drumul agricol existent la Km. 7+050 stânga, prin relaţie dreapta. Din acest drum agricol se va realiza un drum colector paralel cu DN69, amplasat la cca.100m faţă de acesta şi care va prelua traficul din zonă. Noile spaţii de depozitare şi producţie vor fi realizate pe o suprafaţă de 4 155mp.

Obiectivul prezentei documentaţii constă din realizarea construcţiilor propuse în Faza Ib. Pentru Faza Ia s-a elaborat Planul Urbanistic Zonal – “Corp administrativ-birouri”, Extravilan Timisoara - Calea Aradului, aprobat prin HCL nr. 284 din 28.06.2005.
Fazele de perspectivă se vor realiza ulterior, conform declaraţiei prin elaborarea de noi documentaţii de urbanism.               
               .

Indicii de construibilitate propuşi sunt:

POT maxim = 60 %

CUT maxim = 1,5
Regim maxim de înălţime = P+2E
Autorizarea oricăror lucrări de construire în conformitate cu prezentul PUZ se va face cu respectare condiţiilor impuse de deţinătorii de utilităţi prin avizele acestora.
Suprafaţa studiată prin prezentul Plan Urbanistic Zonal se va introduce în intravilanul municipiului Timişoara după scoaterea din circuitul agricol a terenului care se va face pe cheltuiala beneficiarilor acestei documentaţiei.

După introducerea în intravilanul municipiului Timişoara terenul va trece în zona D de impozitare.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/08.06.2000 al M.L.P.A.T. ( M.T.C.T.)
Plan Urbanistic Zonal - “Spaţii de depozitare şi producţie”, extravilan Timişoara-Calea Aradului, jud. Timiş se va integra în Planul Urbanistic General al Municipiului Timişoara şi va avea o valabilitate de 10 ani.
Documentaţia Plan Urbanistic Zonal - “Spaţii de depozitare şi producţie”, extravilan Timişoara - Calea Aradului, jud. Timiş a fost supusă dezbaterii publice din data de 18 mai 2006 şi a fost retrasă  din şedinţa de zi a plenului din luna mai pentru clarificare Avizului Consiliului Judeţean.

